Číslo

Zmluva o dielo na uskutočnenie stavebných prác

uzavretej podľa ust. § 3 ods. 3 zák. č. 25/2006 Z. z. o verejnom obstarávaní a o zmene a doplnení niektorých zákonov v spojení s ust. § 536 a nasl. zák. č. 513/1991 Zb. Obchodný zákonník

medzi zmluvnými stranami I. Zmluvné strany

A. Základné údaje objednávateľa:

Sídlo:

Štatutárny zástupca: Osoby oprávnené rokovať

* vo veciach zmluvných:
* vo veciach technických: IČO:

DIČ:

Bankové spojenie:

B. Základné údaje zhotoviteľa:

Sídlo:

Zastúpený:

Osoby oprávnené rokovať:

* vo veciach technických:
* vo veciach zmluvných: IČO:

IČ pre daň: DIČ:

Bankové spojenie: č. ú.:

Obec Somotor

Obchodná 39/7, 076 35 Somotor

Ján Juhász, starosta JUDr. Arpád Majoroš 00 331 945 2020730558 1520622/0200,

Všeobecná úverová banka, a.s.

EXPOTRADING SLOVAKIA, s.r.o.

Zámocká 8, 811 01 Bratislava

Peter Nesselmana konateľ

45 533 865

SK2023030251

2023030251

Tatra Banka, a.s.

2920836889/1100

Zapísaný do O.R. Okresného súdu Bratislava I., odd. Sro vložka 64995/B

II. Predmet zmluvy, miesto a termín

1. Predmetom Zmluvy o dielo (v ďalšom ako ZoD) je zhotovenie diela Zberný dvor pre separovaný odpad - obec Somotor. Rozsah diela je totožný s rozsahom prác podľa položkovitej cenovej ponuky / rozpočtu zhotoviteľa, ktorá tvorí neoddeliteľnú súčasť tejto ZoD. Ide o tieto stavebné objekty:

S0-01 Zberný dvor S0-02 Vrátnica S0-03 Garáž I S0-04 Garáž II. S0-05 Prístrešok I. S0-06 Prístrešok II.

* 1. Miesto dodania predmetu zákazky: Obec Somotor
  2. Termín realizácie :
     1. termín zahájenia stavebných prác do 14 dní odo dňa odovzdania staveniska,
     2. uskutočnenie stavebných prác je max. 18 mesiacov od zahájenia stavebných prác podľa písm. a) vrátane právoplatného kolaudačného rozhodnutia.
  3. Zhotovíte!' sa zaväzuje vykonať dielo špecifikované v čl. II.. odst. 1 vo vlastnom mene na vlastnú zodpovednosť a na svoje nebezpečenstvo a objednávateľ sa zaväzuje zaplatiť dohodnutú cenu za jeho vykonanie.
  4. V prípade vzniku nepredvídateľných udalostí (vyššia moc), t. j. udalosti, ktoré nie sú závislé od vôle zmluvných strán a tieto ich nemôžu ovplyvniť (o vzniku, ako aj zániku týchto udalostí je zmluvná strana druhú zmluvnú stranu povinná písomne informovať); v prípade nepriaznivých klimatických podmienok, ktoré by ohrozovali kvalitu realizovaných prác; v prípade príkazov, zákazov a obmedzení vydanými štátnymi orgánmi alebo miestnymi správnymi orgánmi, ak neboli vyvolané konaním, resp. nekonaním zhotoviteľa, má zhotoviteľ právo na predĺženie termínu plnenia tejto zmluvy a zmenu ceny diela podľa čl. III. odst. 3.
  5. V prípade, ak sa zhotoviteľ dostal do omeškania podľa čl. II, ods. 5, alebo je možné predpokladať, že sa do omeškania z týchto dôvodov dostane, je možné až po schválení riadiacim orgánom (RO) predĺžiť lehotu na realizáciu diela.

III. Cena

1. Cena v rozsahu predmetu zmluvy je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov, vyhlášky č. 87/1996 Z. z., ktorou sa vykonáva zákon o cenách v znení jeho neskorších predpisov a je doložená položkovitým rozpočtom zhotoviteľa. Celková cena za dielo 304 259,45 EUR bez DPH, uvedená cena je pevnou cenou. Zhotoviteľ bude účtovať DPH v zmysle platných predpisov.
2. Cena je stanovená na základe poskytnutia potrebných dokumentov, na základe vlastných prieskumov a overení, pričom určená dohodnutá cena za dielo je reálna, pokrýva všetky náklady spojené so splnením záväzkov podľa ZoD a zhotoviteľ nemá nárok na zvýšenie ceny, ktorý vyplynie ako dôsledok chýb alebo zanedbania povinnosti pri príprave súťažnej ponuky. Takto vzniknuté dodatočné náklady znáša zhotoviteľ.
3. Cena diela sa zhoduje s výškou schváleného NFP. V prípade zníženia schváleného NFP na položky, ktoré sú predmetom tejto zmluvy bude upravená cena ( bod 1 tohto článku) podľa schválenej upravenej výšky.
4. Naviac práce môžu byť vykonané iba na základe písomného dodatku k tejto zmluve potvrdeného obidvoma zmluvnými stranami.

IV. Spôsob platenia

1. Objednávateľ bude uhrádzať čiastkové faktúry zhotoviteľa na základe súpisu skutočne vykonaných prác a dodávok v zmysle rozpočtu (t. j. oceneného výkazu výmer) a fotodokumentácie stavby. Prílohou faktúr bude Zisťovací protokol o vykonaných stavebných prácach a dodávok v zmysle rozpočtu, (ďalej ako ZP), potvrdený technickým dozorom (ďalej ako TD) stavby, prípadne štatutárom objednávateľa alebo nim poverenou osobou, ktorej meno oznámi objednávateľ zhotoviteľovi v deň odovzdania staveniska a fotodokumentácia stavby. Súčasťou zisťovacieho protokolu bude Súpis vykonaných prác. TD, alebo štatutár objednávateľa, je povinný do 7 dní po prevzatí ZP tento podpísať, prípadne vzniesť voči nemu písomné pripomienky. Ak tak v tomto termíne neurobí, bude sa považovať tento ZP potvrdený v rozsahu, predloženom zhotoviteľom.

2 Zhotoviteľ vystaví objednávateľovi 6 originálov faktúr, pričom 1 originál faktúry ostane zhotoviteľovi diela a 5 originálov dostane objednávateľ. Zhotoviteľ poskytne objednávateľovi faktúry v tlačenej a elektronickej podobe.

* 1. Zhotoviteľ vystaví faktúry s náležitosťami podľa zákona č. 222/2004 Z. z. o dani z pridanej hodnoty, a pod. V prípade chybne vystavených faktúr je zhotoviteľ povinný do 5 dní nedostatky odstrániť, na ktoré ho písomne, telefonicky, faxom alebo e-mailom upozorní objednávateľ.
  2. Lehota splatnosti faktúr je dohodnutá medzi obidvoma zmluvnými stranami na 120 dní od doručenia faktúry objednávateľovi. Prílohou faktúry je aj súpis prevzatých prác a dodávok objednávateľom. Faktúry sa budú vystavovať po ukončení ucelených častí diela zrealizovaných stavebných prác a ich odovzdaní objednávateľom.

V. Odovzdanie staveniska a podmienky realizácie a kontroly prác.

* + 1. Odovzdanie staveniska zvolá objednávateľ do 10 dní od účinnosti zmluvy. Stavenisko odovzdá zhotoviteľovi zbavené nároku tretích osôb, vypratané, s určením odberných miest napojenia vody a elektriny na základe samostatného merania, ktoré inštaluje zhotoviteľ, prípadne na základe obojstranne dohodnutého paušálu, a s vytýčením podzemných sieti v priestore staveniska. Pri odovzdaní staveniska odovzdá objednávateľ 3 sady kompletnej PD, kópiu stavebného povolenia. Zriadenie pevnej prístupovej komunikácie pre kamiónovú dopravu po hranice staveniska pred zahájením výstavby, jej označenie podľa platných dopravných predpisov a podľa požiadaviek prevádzkovateľa komunikácie je vecou objednávateľa. Čistenie prístupovej komunikácie počas výstavby je povinnosťou zhotoviteľa.
    2. Objednávateľ prehlasuje, že na stavbe bude vykonávať po celú dobu výstavby inžiniersko-investorskú činnosť. Meno technického dozoru s presným údajom jeho adresy oznámi objednávateľ najneskôr pri odovzdaní staveniska, prípadné zmeny zápisom v stavebnom denníku.
    3. Meno stavbyvedúceho s presným údajom jeho adresy oznámi zhotoviteľ najneskôr pri odovzdaní staveniska, prípadné zmeny zápisom v stavebnom denníku.
    4. Objednávateľ je povinný zoznámiť zhotoviteľa zápisom do stavebného denníka, prípadne inou písomnou formou, so špecifikami BOZ a PO na stavbe.
    5. Zhotoviteľ je povinný na stavbe viesť stavebný denník a technický dozor objednávateľa je povinný pravidelne, minimálne 1x za týždeň podpisom odsúhlasovať zápisy v denníku, prípadne zaujať stanovisko k týmto zápisom. V prípade, že tak neurobí do 5 dní, bude sa považovať za obojstranne záväzný a odsúhlasený zápis zhotoviteľa, okrem naviac prác, na ktoré sa vzťahuje článok III/4.
    6. Objednávateľ umožní prístup na stavenisko dopravným prostriedkom zhotoviteľa a poskytne zhotoviteľovi priestor pre uloženie materiálu a náradia, miesto pre výrobu mokrých stavebných zmesí a miesto pre skládku stavebnej sute a výkopov, vo vzdialenosti podľa ponuky.
    7. Nevykonanie kontroly realizácie diela zo strany objednávateľa nezbavuje zhotoviteľa zodpovednosti za vady diela.

VI. Dokumentácia stavby

* + - 1. Na odchýlky od podstatných údajov PD zabezpečí objednávateľ pred realizáciou zmien súhlas projektanta stavby.
      2. Ak sú v údajoch projektovej dokumentácie vzájomné rozpory, platia pre technické vykonanie prác údaje z podkladov v tomto poradí:
         1. výkresová časť PD
         2. technická správa a popisy jednotlivých prác
         3. výkaz výmer
         4. všeobecné dodacie podmienky v ZoD,

Pre výšku dohodnutej ceny a dohodnutý rozsah prác je záväzný výhradne ocenený výkaz výmer (rozpočet), v prípade rozdielu so skutočnosťou bude sa postupovať podľa čl. II. odst. 4 tejto ZoD.

VII. Odovzdanie a prevzatie diela

Zhotoviteľ odovzdá a objednávateľ prevezme vykonané stavebné práce v dojednanom rozsahu do 7 dní po písomnej výzve zhotoviteľa na uskutočnenie preberacieho konania, alebo v tomto termíne vznesie písomné odôvodnenie neprevzatia. Ak objednávateľ v tomto termíne bezdôvodne neprevezme práce, alebo sa na toto prevzatie nedostaví, dodávka sa bude považovať za odovzdanú v siedmi deň po prevzatí výzvy zhotoviteľom.

Objednávateľ môže prevziať dokončené stavebné práce aj pred zmluvným termínom, ak budú úplne dokončené, pričom pre termíny prevzatia platí čl. VII odst. 1 tejto ZoD.

O odovzdaní a prevzatí stavebných prác spíšu obidve strany zápis.

Objednávateľ umožní pracovníkom a mechanizmom zhotoviteľa prístup na stavenisko aj po odovzdaní stavby na dobu, potrebnú k odstráneniu prípadných vád a nedorobkov, ktoré nebránia užívaniu stavby.

Zhotoviteľ vyzve objednávateľa na preverenie prác, ktoré budú pri ďalšom postupe prác zakryté 5 pracovné dni vopred zápisom do stavebného denníka. Zoznam prác, ktoré si vyhradzuje objednávateľ k osobnému prebratiu (mimo prác, týkajúcich sa statiky stavby, ktoré budú pri ďalšom postupe zakryté - u týchto prác povinnosť vyzvania k prebratiu je pre zhotoviteľa samozrejmá), dodá objednávateľ na samostatnom zázname do 7 dní od podpisu zmluvy, prípadne si ich prevzatie vyhradí zápisom do stavebného denníka minimálne 1 deň pred ich realizáciou. Ak sa objednávateľ nedostaví na ich preverenie, je zhotoviteľ oprávnený v prácach riadne pokračovať. Ak objednávateľ bude potom trvať na odkrytí týchto prác, je povinný uhradiť toto dodatočné odkrytie a zakrytie. Podobne sa bude postupovať aj v prípade účasti zástupcu objednávateľa na prípadných predpísaných skúškach, vyžadovaných osobitnými predpismi. Vykonanie skúšok zabezpečí zhotoviteľ za prípadnej súčinnosti objednávateľa.

Zmluvné strany nenesú vzájomnú zodpovednosť pri čiastočnom, alebo úplnom nesplnení záväzkov podľa tejto zmluvy v prípade preukázateľného zásahu vyššej moci (vojna, prírodná katastrofa a pod.). V prípade vzniku takejto situácie, upravia sa zmluvné vzťahy podľa slovenského právneho poriadku.

Zhotoviteľ poskytuje na stavebné práce záruku 60 mesiacov odo dňa podpísania zápisu z preberacieho konania na stavebné práce a záruku podľa poskytovaných záruk na prípadné technologické zariadenia od ich jednotlivých dodávateľov, resp. výrobcov. Ak v rámci záručnej doby sa objaví vada, ktorú nie je možné, alebo ekonomicky únosné odstrániť, zhotoviteľ je povinný urobiť náhradné opatrenie tak, aby dielo slúžilo k účelu stavby, prípadne poskytnúť náležitú zľavu objednávateľovi. Zhotoviteľ nezodpovedá za vady, ktoré po odovzdaní a prevzatí stavby spôsobil objednávateľ a tretia osoba, ani za vady, ktoré boli po prevzatí spôsobené požiarom, výbuchom, vyššou mocou, alebo z iných dôvodov, ktoré nezavinil zhotovíte!'. Záruka sa nevzťahuje na prípadné závady spôsobené neodborným zásahom, mechanickým poškodením. Záruka na tovar je 24 mesiacov, na služby, software a nastavenia 6 mesiacov o'do dňa dodania.

8. Zhotovíte!' nezodpovedá za skryté vady materiálov a prác, dodaných objednávateľom, ani za vady prác, ktoré vznikli z vád materiálov, dodaných objednávateľom a tiež za vady prác, realizovaných podľa zlej projektovej dokumentácie.

VIII. Zmluvné pokuty a ďalšie dohodnuté podmienky výstavby.

V prípade nedodržania termínu ukončenia diela, si objednávateľ uplatní zmluvnú pokutu vo výške 0,05 % z dohodnutej ceny diela za každý deň omeškania, ak toto omeškanie nebolo spôsobené zo strany objednávateľa a to jeho činnosťou, nesplnením záväzku, resp. jeho nečinnosťou pri súčinností a spolupráci pri vykonávaní diela.

V prípade oneskorených úhrad objednávateľom, dohodnutých v čl. IV., si zhotoviteľ uplatní zmluvnú pokutu 0,05 % z neuhradenej čiastky za každý deň omeškania.

V prípade neodstránenia vád a nedorobkov v termínoch, uvedených v zápise z odovzdania a prevzatia stavby, uhradí zhotoviteľ objednávateľovi zmluvnú pokutu vo výške 0,05 % z dohodnutej ceny diela za každý deň omeškania s ich odstránením voči termínu, ktorý bude uvedený v tomto zápise.

Objednávateľ prehlasuje, že financovanie stavby má zabezpečené až po podpise zmluvy o nenávratnom finančnom príspevku.

Dodané stavebné práce sa stávajú vlastníctvom objednávateľa až po úplnej úhrade vystavených faktúr zhotoviteľa. V prípade meškania s úhradou faktúr, má zhotoviteľ právo na vrátenie zabudovaných materiálov a ich demontáž na náklady objednávateľa, včítane práva vstupu do objektu objednávateľa aj po odovzdaní a prevzatí stavebných prác za účelom ich demontáže a odvozu.

Zhotoviteľ si vyhradzuje právo zastaviť práce na stavbe po neposkytnutí úhrady faktúr v dohodnutom termíne.

Vybúraný - použiteľný materiál je majetkom objednávateľa a zhotoviteľ je povinný ho chrániť a na požiadanie ho odovzdať objednávateľovi. V prípade, že objednávateľ nebude mať záujem o prevzatie vybúraného materiálu, určí zhotoviteľovi miesto pre uloženie tohto materiálu.

Všetky technické, cenové a odborné informácie ohľadom stavebných prác podľa tejto ZoD sú predmetom obchodného tajomstva a nebudú zmluvnými stranami poskytované tretím osobám.

Objednávateľ je povinný pri vykonávaní diela spolupracovať a byť súčinný so zhotoviteľom.

Maximálna celková výška zmluvnej pokuty je stanovená voči obidvom zmluvným stranám na 5 % z ceny diela.

IX. Odstúpenie od zmluvy.

Od zmluvy možno odstúpiť v prípadoch, ktoré stanovuje zmluva a § 344 a nasl. Obchodného zákonníka, zhotoviteľovi prináleží náhrada iba za skutočne vykonané práce.

Odstúpenie od zmluvy musí byť druhej zmluvnej strane oznámené písomne.

Objednávateľ môže odstúpiť od zmluvy v prípadoch, ak zhotoviteľ mešká so splnením zmluvného termínu, alebo dielčieho termínu dohodnutého v zmluve a ak márne uplynie dodatočne stanovená lehota na plnenie.

Zhotoviteľ môže odstúpiť od zmluvy v prípade ak objednávateľ neplní svoje zmluvné povinnosti a tým zhotoviteľovi znemožní vykonávanie prác. Musí však vyzvať objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne prehlásiť, že v prípade neplnenia aj po stanovenom termíne od zmluvy odstúpi v preukázateľnom rozsahu.

Zhotoviteľ môže odstúpiť od zmluvy v prípade porušenia ustanovenia zmluvy, a to ked je objednávateľ v omeškaní s úhradou faktúr viac ako 120 dní po splatnosti.

Objednávateľ môže odstúpiť od tejto zmluvy v prípade, že do 31.12.2012 nebude podpísaná zmluva o NFP a nenadobudne účinnosť táto zmluva.

Objednávateľ môže odstúpiť od tejto zmluvy ak mu riadiaci orgán písomne oznámi, že odstupuje od zmluvy o poskytnutí nenávratného NFP alebo zastavuje financovanie diela.

X. Záverečné ustanovenia

Táto zmluva a práva a povinnosti z nej vyplývajúce sa riadia Obchodným zákonníkom.

Zmluva je vypracovaná v šiestich exemplároch - dva pre zhotoviteľa a štyri pre objednávateľa.

Ktorákoľvek zo zmluvných strán je oprávnená navrhnúť zmenu, alebo dodatok k tejto zmluve, musí to však urobiť písomne a platnosť a účinnosť nadobudne po podpise obidvoma zmluvnými stranami, pričom najskôr musí každý dodatok písomne odsúhlasiť aj riadiaci orgán.

Za písomné výzvy a oznámenia medzi zmluvnými stranami podľa jednotlivých článkov tejto ZoD budú považované aj záznamy v stavebnom denníku.

Zmluvné strany môžu vzájomnou dohodou pristúpiť na odstúpenie od zmluvy, resp. od niektorého záväzku v zmluve, ak sa plnenie stane nemožným. Plnenie nie je nemožné, ak je ho možné splniť v inom termíne, resp. s väčšími obtiažami.

Objednávateľ a zhotoviteľ sú povinní písomne ohlásiť druhej strane neodkladne, najneskôr do 10 dní, zmeny údajov obsiahnutých vo výpise z obchodného registra, resp. v živnostenskom liste (sídle, štatutárne organy a pod.) a ďalších skutočností, významných pre plnenie tejto zmluvy.

Komunikácia zmluvných strán bude prebiehať písomnou formou (poštou, faxom a e- mailom).

Vzťahy neupravené touto zmluvou sa riadia príslušnými ustanoveniami Obchodného zákonníka a súvisiacich platných predpisov SR.

Ak sa akékoľvek ustanovenie tejto ZoD stane neplatným v dôsledku jeho rozporu s právnymi predpismi SR a ES, nespôsobí to neplatnosť celej ZoD. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel ZoD a obsah jednotlivých ustanovení ZoD.

Zmluvné strany konajú na základe slobodnej vôle, zmluva nebola uzatvorená v tiesni za nápadne nevýhodných podmienok, pod nátlakom a zmluvné strany porozumeli obsahu zmluvy.

Zhotoviteľ súhlasí s úpravou harmonogramu prác na termíny, aké budú určené riadiacim orgánom v zmluve o pridelení NFP alebo aké určí verejný obstarávate!'. Harmonogram

prác sa upraví dodatkom k ZoD po uzavretí zmluvy o poskytnutí NFP medzi verejným obstarávateľom a riadiacim orgánom.,

Dodávateľ je povinný strpieť výkon kontroly/auditu/overovania súvisiaceho s dodávanými prácami kedykoľvek počas platnosti a účinnosti zmluvy o nenávratnom finančnom príspevku a to oprávnenými osobami, ktorými sú najmä poskytovateľ a ním poverené osoby, Najvyšší kontrolný úrad SR, príslušná správa finančnej kontroly, Certifikačný orgán a nimi poverené osoby. Orgán auditu, jeho spolupracujúce orgány a nimi poverené osoby, splnomocnení zástupcovia Európskej Komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a ES, a poskytnúť im všetku potrebnú súčinnosť.

Táto zmluva nadobúda platnosť dňom podpisu oboma zmluvnými stranami a nadobúda účinnosť nasledujúci deň po dni podpisu zmluvy o nenávratnom finančnom príspevku objednávateľa prác a príslušného riadiaceho orgánu a to pri splnení podmienky zverejnenia zmluvy v súlade s Občianskym zákonníkom.

Táto zmluva je povinne zverejňovanou zmluvou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

Zmluvné strany berú na vedomie a súhlasia s tým, že táto zmluva bude zverejnená na webovom sídle objednávateľa okrem Prílohy č. 1 tejto zmluvy - Rozpočet obsahujúci kalkulácie jednotkových cien, ktorá je internými predpismi zhotoviteľa chránená v zmysle § 17 a nasl. Obchodného zákonníka ako obchodné tajomstvo zhotoviteľa.

Zhotoviteľ:

Bratislava dňa: 1.g.. Aú. Z0A\ Somotor dňa:..^.'

Objednávateľ: